Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το άρθρο 7 παράγραφος 8 του κανονισμού (ΕΚ) αριθ. 2501/2001 της 10ης Δεκεμβρίου 2001 για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004 [1], προβλέπει ότι οι δασμολογικές προτιμήσεις, που αναφέρονται στις παραγράφους 1 έως 4 του εν λόγω άρθρου, δεν εφαρμόζονται για προϊόντα των τομέων για τους οποίους καταργήθηκαν, σύμφωνα με τη στήλη Δ του παραρτήματος Ι ή με σχετική απόφαση ληφθείσα δυνάμει του άρθρου 12. Επίσης, το άρθρο 12 ισχύει για τις προτιμήσεις που αναφέρονται στο άρθρο 10, δηλ. που έχουν χορηγηθεί στο πλαίσιο ειδικών καθεστώτων για την καταπολέμηση της παραγωγής και της εμπορίας ναρκωτικών. Για την αποσαφήνιση της κατάστασης, πρέπει να προστεθεί στο άρθρο 10 διάταξη παρόμοια με εκείνη του άρθρου 7 παράγραφος 8.

[1] ΕΕ L 346 της 31.12.2001, σ. 1.

Το άρθρο 12 προβλέπει λεπτομερείς κανόνες που διέπουν τη διαβάθμιση στο πλαίσιο του ΣΓΠ. Σύμφωνα με το άρθρο 12 παράγραφος 1, οι δασμολογικές προτιμήσεις που χορηγούνται στο πλαίσιο του γενικού καθεστώτος καθώς και οι προτιμήσεις που χορηγούνται στο πλαίσιο των ειδικών καθεστώτων για την καταπολέμηση της παραγωγής και της εμπορίας ναρκωτικών, καταργούνται για τα προϊόντα καταγωγής δικαιούχου χώρας, που ανήκουν σε τομέα για τον οποίο πληρούνται, επί τρία συνεχή έτη, ένα από τα δύο κριτήρια που αναφέρονται στη συγκεκριμένη παράγραφο. Σύμφωνα με το άρθρο 12 παράγραφος 2, οι δασμολογικές προτιμήσεις εφαρμόζονται εκ νέου όταν ένας τομέας που είχε προηγουμένως διαβαθμιστεί, δεν πληρούσε τα κριτήρια κατά τη διάρκεια αυτών των τριών συνεχών ετών.

Τα εν λόγω κριτήρια αφορούν προηγούμενες επιδόσεις. Δεν λαμβάνουν υπόψη αιφνίδιες μεταβολές της οικονομικής και χρηματοπιστωτικής κατάστασης των δικαιούχων χωρών που επέρχονται μετά την περίοδο αναφοράς. Στόχος της παρούσας πρότασης είναι η τροποποίηση του κανονισμού του Συμβουλίου για το ΣΓΠ προκειμένου να καθιερωθεί ειδική διάταξη βάσει της οποίας κάθε δικαιούχος χώρα η οποία αντιμετωπίζει σοβαρή οικονομική και χρηματοπιστωτική κρίση θα μπορεί να εξαιρείται από τη διαβάθμιση νέων τομέων.

Ορισμένες διατάξεις του κανονισμού αναφέρονται σε τομείς. Οι εν λόγω διατάξεις δεν μπορούν να εφαρμόζονται σε προϊόντα για τα οποία δεν καθορίζεται σε ποιο τομέα ανήκουν. Προτείνεται επομένως να προστεθεί νέος τομέας στο παράρτημα ΙΙΙ, για όλα τα προϊόντα που δεν περιλαμβάνονται στους υπάρχοντες τομείς.

2003/0017 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 133,

την πρόταση της Επιτροπής [2],

[2] ΕΕ C [...], [...], σ. [...].

Εκτιμώντας τα εξής:

(1) Από την έναρξη ισχύος του την 1η Ιανουαρίου 2002, ο κανονισμός (ΕΚ) αριθ. 2501/2001 της 10ης Δεκεμβρίου 2001 για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004 [3], απαιτεί, όπως διαπιστώθηκε, ορισμένες τροποποιήσεις.

[3] ΕΕ L 346, 31.12.2001, σ. 1.

(2) Ειδικότερα, πρέπει να εισαχθεί ειδική διάταξη βάσει της οποίας, οι δικαιούχες χώρες οι οποίες αντιμετωπίζουν σοβαρή οικονομική και χρηματοπιστωτική κρίση να μπορούν να εξαιρούνται από τη διαβάθμιση νέων τομέων. Επιπλέον, δεδομένου ότι οι διατάξεις του κανονισμού (ΕΚ) αριθ. 2501/2001 που αναφέρονται σε τομείς δεν μπορούν να εφαρμόζονται σε προϊόντα για τα οποία δεν καθορίζεται σε ποιο τομέα ανήκουν, το παράρτημα ΙΙΙ θα πρέπει να τροποποιηθεί ώστε να διευκρινίζει τον τομέα για όλα τα προϊόντα που καλύπτονται από τα διάφορα καθεστώτα.

(3) Υπηρξε αδυνατο να υιοθετηθει η πρωτη αποφαση που προβλεπεται στη παραγραφο 5 του Αρθρου 12 πριν απο την 1 Ιανουαριου 2003, συνεπως ειναι ορθο να προβλεφθει οτι η αποφαση για την διαβαθμιση θα αρχισει να ισχυει απο την 1 Ιουνιου 2003.

(4) Ο κανονισμός (ΕΚ) αριθ. 2501/2001 πρέπει επομένως να τροποποιηθεί αναλόγως.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2501/2001 τροποποιείται ως εξής:

(1) Στο άρθρο 10 προστίθεται η ακόλουθη παράγραφος:

"3. Οι δασμολογικές προτιμήσεις που αναφέρονται στις παραγράφους 1 και 2, δεν εφαρμόζονται για προϊόντα των τομέων για τους οποίους καταργήθηκαν αυτές οι δασμολογικές προτιμήσεις για την εκάστοτε χώρα καταγωγής, σύμφωνα με τη στήλη Δ του παραρτήματος Ι ή με σχετική απόφαση ληφθείσα δυνάμει του άρθρου 12."

(2) " Η πρωτη αποφαση που λαμβανεται συμφωνα με την παραγραφο 5 θα αρχισει να ισχυει απο την 1 Ιουνιου 2003 σχετικα με την καταργηση των δασμολογικων προτιμησεων συμφωνα με την παραγραφο 1 και την 1 Ιανουαριου 2003 σχετικα με την επανεισαγωγη των δασμολογικων προτιμησεων συμφωνα με την παραγραφο 2. Στην συνεχεια, αποφασεις που λαμβανονται συμφωνα με την παραγραφο 5 θα ισχυουν απο την 1 Ιανουαριου του δευτερου χρονου που ακολουθει εκεινον κατα τη διαρκεια του οποιου εληφθησαν οι αποφασεις"

(3) Στο άρθρο 12 προστίθεται η ακόλουθη παράγραφος:

"8. Όταν δικαιούχος χώρα αντιμετωπίζει μείωση του πραγματικού της ακαθάριστου εγχώριου προϊόντος τουλάχιστον κατά 10 τοις εκατό, η οποία εκφράζεται στο εθνικό της νόμισμα και αφορά την πιο πρόσφατη περίοδο 12 μηνών για την οποία υπάρχουν διαθέσιμα στοιχεία, οι παράγραφοι 1 και 2 δεν ισχύουν για τις αποφάσεις που ελήφθησαν δυνάμει της παραγράφου 5."

(4) Στο παράρτημα Ι, οι επεξηγήσεις στην αρχή τροποποιούνται ως εξής:

Στην αναφορά στη "Στήλη Δ" η παρένθεση (άρθρο 7 παράγραφος 8) αντικαθίσταται από "(άρθρο 7 παράγραφος 8 και άρθρο 10 παράγραφος 3)".

(5) Στο παράρτημα ΙΙ, το κείμενο του τμήματος 4 (Στατιστικές πηγές) αντικαθίσταται από τα ακόλουθα:

«Η στατιστική πηγή για το κατά κεφαλήν εισόδημα είναι η έκθεση για την παγκόσμια ανάπτυξη της Παγκόσμιας Τράπεζας, για το ακαθάριστο εγχώριο προϊόν τετραμήνου οι διεθνείς οικονομικές στατιστικές του ΔΝΤ, για τις εξαγωγές μεταποιημένων προϊόντων οι στατιστικές UN COMTRADE και για τις κοινοτικές εισαγωγές οι στατιστικές COMTEXT».

(6) Στο παράρτημα ΙΙΙ προστίθεται νέος τομέας, όπως καθορίζεται στο παράρτημα του παρόντος κανονισμού:

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

(Τομέας που αναφέρεται στο σημείο 5 του άρθρου 1)

>ΘΕΣΗ ΠIΝΑΚΑ>

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) άσκησης πολιτικής: ΕΜΠΟΡΙΟ

Δραστηριότητα (-ητες): Σύστημα γενικευμένων δασμολογικών προτιμήσεων της ΕΕ

τιτλοσ τησ ενεργειας:

Πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004

1. ΝΟΜΙΚΗ ΒΑΣΗ

Άρθρο 133 της Συνθήκης

2. Περιγραφή

2.1. Επιδιωκόμενοι στόχοι

Στόχος του κανονισμού είναι η τροποποίηση του κανονισμού (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Η εφαρμογή συστήματος γενικευμένων προτιμήσεων δεν συνεπάγεται την εγγραφή δαπανών στον κοινοτικό προϋπολογισμό. Είναι δυνατόν να συνεπάγεται αύξηση ή απώλεια τελωνειακών εσόδων, αναλόγως του αριθμού των τομέων και του όγκου των συναλλαγών για τους οποίους θα αποφασιστεί εάν θα διαβαθμιστούν.

Στόχος της πρότασης είναι η τροποποίηση του κανονισμού προκειμένου να εισαχθεί ειδική διάταξη βάσει της οποίας κάθε δικαιούχος χώρα η οποία αντιμετωπίζει οικονομική και χρηματοπιστωτική κρίση θα μπορεί να εξαιρείται από τη διαβάθμιση νέων τομέων.

Σύμφωνα με τα στατιστικά στοιχεία, αυτή η διάταξη θα εφαρμοστεί για τα προϊόντα της αλιείας της Αργεντινής. Οι εξαγωγές προϊόντων αλιείας της Αργεντινής προς την Ευρώπη, ανέρχονται ετησίως σε 600 εκατ. ευρώ. Ο μέσος συντελεστής δασμού γι'αυτά τα προϊόντα είναι 10%. Ο τρέχων συντελεστής προτιμησιακού δασμού είναι 6,5% (προτιμησιακό περιθώριο 3,5 ποσοστιαίων μονάδων). Κατά συνέπεια, η μη εφαρμογή του μηχανισμού διαβάθμισης γι'αυτόν τον τομέα, θα οδηγήσει σε ετήσια απώλεια εσόδων 21 εκατ. ευρώ (600.000.000 x 3,5%). Επειδή αυτό το μέτρο πρόκειται να τεθεί σε εφαρμογή την 1η Απριλίου 2003, η τελική απώλεια εσόδων θα είναι 36,75 εκατ. ευρώ (15,75 για το 2003 + 21 εκατ. για το 2004).